

[image: ]يﺮﻔﻋ
 Konnaba le sheekiy mixigih yaniy.
 Qabdul QaziizQabdalla baxi Baaz baxa deqsita
Bicse kitaaba Yalli kaah racmatay

Ummatta inkih taaxigem kak faxximta 
qasirwa 
Konnaba le sheekiy mixigih yaniy. 
Qabdul Qaziiz  Qabdalla baxi Baaz  baxa deqsita 
Bicse kitaaba Yalli kaah racmatay. 
Fulte Racmattaay Gunê Racmatta le Yallih 
Migaaqal Qimbisa 
Bicse numih  Aakama 
Qaalam  (baad)  gine  rabbi  fayla  le,ellecabô 
maqaane  yallak  meesita  mari  le,kaadu  yallak 
racmat kee nagaynan kay naqasuuy kay farmoyta ni 
nabii  mucammad  kee kaa  nummayse maraay  kay 
kataysiisil inkih yanay. 
Yalla  fayliseeh  kay  farmoytal  racmat  kee 
nagaynan oobisek lakal 
Tamah  dago  qangooruuy  inkih  yan  mari 
yaaxigem kak faxximtaay islaam diinik tuy waajibih 
tanik  baxxaqqa  kinni.tama  kitab:  ummatta  inkih 
taaxigem kak faxximta qasirwal kaa muggaaqise. 
Tama  kitab  kaxxa  fayda  le  kitaabay  kulli  num 
bartam  kak  faxximta  kinni.tama  kitaabal  yalli 
muslimiin  inkih  yanfiqem  kaa  essera,kaadu  yalli 
yok kaa oggolay,yalli mattaccoo leeh massakaxxa le 
rabbi kinnik. 
Baaz  Qabdalla  baxa  shek  Qabdul  Qaziizi. 

Ummatta inkih taaxigem kak faxximta qasirwa.

1

 
Enek haytô darsi: suurat alfaaticaa kee 
ux suuraari. 
Suurat  alfaaticaa  kee  ux  suuraarik  koh 
bicinnaanim  takriye,suurat  azzalzalaay  suurat 
annaasâ  fanah  kiraate  kak  taymaaqeeh  aliilih 
tacfideemi,yafhimeenim  kak  waajibih  tanim 
yashriceemi (maqnisaama). 
Nammey haytô darsi: Islaam diinih 
ruknitte (makaadooda). 
Islaam  diinih  ruknitteh  baxxaqqah 
konoyu:naharsi rukniy naba: inki yallak sa qibaada 
cakkisita  yalli  aneewaamah 
sumaaqitaanama,kaadu  diggah  nabii  mucammad 
yallih  farmoyta  kinniimih  sumaaqitaanama,tet 
maqnah  adda  baxsa  aaxaguk,  laa  ilaaha  illaallâ 
maqnaa  kee  sharti  baxxaqqa  kak  haak,laa  ilaaha 
iyyaanamih  maqna:  (inki  yallak  kalah  uqbuddu 
haanam  gutqaanama)illallaah  iyyaanamih  maqna: 
(qibaada  dibuk  inkih  yalla  caglisaanama  agleyta 
kaat hee kalah). Laa ilaaha illaalla shartih tu gactek 
toh:  Ixxigay  iggima  gutuqtaa  kee  asmatay 
agaywaaga  gutqa  kinni,kaadu  yallat  agleyta 
haanam  gutqaanama,qibaada  yalla  caglisaanamay 
yallat  agleyta  haanam  gutuqtaay  nummay  dirab 
gutuqtaa kee kacanuy naqabu gutqa.oggoluy yallih 
 

1

 -Esserooraa kee sissin maxcoocay yesketteeni:[3/288-298]. 

amrih  cina  gutqaa  kee  oggoluy  islaam  diinik 
koraanam  gutqaa  kee  yallak  kalah  uqbuddu 
haanam cinaanaah elle koroositaanama.  Nummah 
tama yab yamaate nammâ qaril esketteeh esgelle: 
Asmat  le  ixxigaa  kee  ikhlaasaay  ku  nummay 
kacanu  lee  kee  afiitimiyyaay  tet  oggoluk.  Teetik 
bacar haytuy ossima  koroosanni  kok geytimaama 
yallak kalih iimiy yallah haysitaanay  yaqbudeenik. 
Diggah  nabii  mucammad  yallih  farmoyta 
kinniimih  sumaaqittaama  luk  kay  maqna 
baxxaqissaama,kaadu  usuk  warseemil  kaa 
nummassaah,usuk  elle  amriseemil  kaa 
oggoltaama,kaadu  usuk  kak  waaseemik 
waasimtaama;kaadu yalli elle madqennaa kee kay 
farmoyti elle madqe innak kalih innal yalla aqbude 
waytaama.  tohuk  wadir  gurrusa  numuh  arkaanul 
islaamak    raqtem  kaah  baxxaqissaama,woh 
salaataay, zakaay, ramadaan soomuuy,duudah yan 
num yallih qari kaqba cajjih diyaarah gexaama. 
Sidoc haytô darsi: iimaan ruknitte. 
Woo ruknitte  lecey takke: yallal taamineeh,kay 
malaykal taamineemi,kaadu kay kitoobaa  kee kay 
farmoytit kee ellecaboh ayro taniimil taamineemi; 
kaadu  qhadar  inkih  yallak  yaniimil  taamineemi 
khayri tekkek hinnay sharri tekkek. 
Ferey haytô darsi: tawciid  kuritteetaa  
kee  shirki  kuritteeta. 
Tawciid  kuritteh  baxxaqqa:  usuk  sidiica  aracal 

kurruuma  :  tawciidul  rubuubiyyaa  kee  tawciidul 
uluuhiyyaay,tawciidul asmaa-i wassifaat. 
-Tawciidul    rubuubiyyah    tugactek:  toh  diggah 
yalli saytuniih  ummaanim gine kinniimil  sahdayti  
yaaminem    kinni,ummaanim  isih  elle  faxa    innal 
tamsiisaah,tohul    agleyta    aallewaamal  
yaamineemi. 
-Kaadu    tawciidul,uluuhiyyah  tugactek:  toh  
diggah yalli saytuniih,nummal qibaada cakkisittam  
kaa  kinniimil sahdayti yaaminem kinni,tohul  yalli  
agleyta  aallewaamal,tama    maqna    inki    yallak  sa 
yalli  miyan iyyaanama: tokkel diggah maqna  teetik  
nummah dibuk  qibaada  cakkisita yalli  miyan inki 
yalla    akke    waytek,salaataay    soomuuy,wohuk  
kalah   eneyyi   itta   qibaadoodi  inkih,dibuk  yalla  
caglissi  heenih  abaanam    waajib    kinni,tama 
qibaadoodik    tu    yallak    kalih    iimih  abaanam  
maxiqta. 
-Tawciidul    asmaa-i  wassifaatah  tugactek:toh 
qhuraanul  kariimil amma  itteemiy hinnay  saciicik 
yan  cadiisaatal  yallih    migaqwaa    kee    weeloolak  
amma    itteemil  inkih  sahdayti    yaaminem  
kinni,dibuk  yallay saytunih  tet  dabqissaama  kaa 
elle celta foocal  maqna elle  taninnak  kak  korse  
kalah,hinnay    yallih    migoqti    inkih    yankirem 
(cinam)kee    kay    weelo    manna    lee  
iyyaanamaay,yalli caglitah  yan  weeloo  kee  cakkil  
weelo  kaat  haanam  abe   woonay ;tokkel  yallih  
maxcol  taamitak, 

-ixxic nabiyow,usuk yalla inkittu kinniih agleyta 
mali. 
-yalli  cagalah  caagiidaa  kee  faxaanamih 
magdabah eleelitan rabbi kinni. 
-yalli maxalinnaay,kaa xaltem matan. 
-kaadu  makkinnaay  masuginnaay 
mayan,inkittuy  kaa  ceelaah  kaa  qeedaala.  [suurat 
al-ikhlaas:1-4] fayya iyya yallih maxco: 
﴿...








































 ﴾ 
 Tu  kay  ceelo  maliiy  kaa  celtam  matan,usuk 
(yalla  kinnuk)yaabbiiy  yabali  kinni.  [suurat  ash-
shuura:11].  Diggah  ixxiga  le  marak  garab  tawciid 
namma  aracal  kure,tawciidul  asmaa-i 
wassifaat,tawciidul  rubuubiyat culsen,tama aracal 
itta  wayti  matan,tama  namma  kurat  faxeenim 
qadoh. 
Shirki sidiica gexoh yan: Kaxxa shirkii kee qunxa 
shirkiiy,qellita shirki kinni. 
Tokkel kaxxa shirki: aben meqe taama baysaah 
giral waaraanam waajibisa, woo shirkit anuk rabe 
num,naba rabbi isi qhuraanal kah iyyennah: 
﴿...















































 ﴾ 
 Ama ambiya yallat agleyta hayinnay abak sugen 
taama keenik bayak ten. [suurat al-anqaamak: 88]. 

Saytun rabbi iyyeh: 
﴿































































































































 ﴾ 
 Yallat    agleytit    haa    marah  maxiqtaay 
matakka,yallih  masaagid  xisaanaah qibaada  elle  
abaanam,usun  sinni nafsil koroosannuh sumaaqita  
marah anuk,too mari qhiyaamah  ayro  taamoomi  
kak    bayte    maraay  usun    giral    waaran.  [Suurat  
attawbak :17 ]. Kaadu diggah tohul elle rabek toysa 
yalli  dambi  kaah  macabaay  jannat  kaal  caraamu 
iyye.yallay maysoleeh nabâ maxcol. 
﴿



























































... ﴾ 
 Diggah  yalli    agleyta    kaat    hayya  haa    marah 
dambi  macabaay dambittek  wohuk  addah  raqqa  
ittam  isi naqoosak  isih faxa  marah  cabah. [Suurat  
annisaak :48]. Saytun rabbi iyyeh: 
﴿...
























































































 ﴾ 
 Diggah  yallat  agleyta  haa  num ,toysa  nummah 
yalli  jannat  kaal carammoyseh,kaak  madab  kee  
orbeyna gira,kaadu  isi nafsi  koroosannut  yudlume  
mari  yallih  digaalak  isi cataah qokla mara mali. 
[Suurat  almaa-idak : 72 ]. 
Kaadu    shirki    loowot    edde    tan,rabe    mara 
kallacaanam  kee  
numtinwwellitteey,numtinwwellittet  cato 

faxaanam,kaadu    keenih  axbuux    haanam    kee  
masgaada    keenih  abaanam,kaadu    wohuk    kalah  
taniimih. 
Qunxa  shirkih tu  gactek: usuk  qhuraan  kitab  
kee    hinnay    yallih    farmoytih    sunnal    shirkil 
muggaqsimteemiy  dabaqte    kinni,kinnih    immay  
kaxxa shirkih   loowot    miyan,toh   taamoomik   tu  
yoobulah    abaanama,kaadu  yallak    kalih  iimil 
xiibitaanama,num    iyyah    innah,yalli    faxeh  
hebeltoyti    faxek    iyyek,hinnay  wonnah  tanim  
iyyaanama,yallih  farmoyti   racmat  kee  nagaynan 
yallak  kay  amol yanay,kay maxcal. 



































































-maggom    siinih  kak    meesitam  qunxa    shirki  
kinni  iyye.toh  kaa essereenih toh yoobula  kinni  
iyye

1

.  tama  cadiis  imaam  acmad  baahe,tabraanii 
kee  beyhaqhi,ansaariiti  labiid  baxa  macmuuduk 
qande  le  gitak  baahen,yalli  kay  taama 
yakcanay,kaadu  tabraani  qande  le  gitak 
baahe,Labiid  baxa  macmuuduk,khadiid  baxa 
raafiqh  yallih  farmoytak  baahe:  yallih  farmoyti 
racmat kee nagaynan yallak kay amol yanay. 
Yallih farmoyti racmat kee nagaynan yallak kay 
amol yanay  iyyeh: 
 

1

 -imaam acmad kaa baahe  loowok:[5/428],kaadu tabraani kaxxa kitaabal 
baahe  loowok:[4/338],kaadu  beyhaqhi  shuqabal  kaa  baahe 
loowok:[14/355],mujammaq  azawa-id  iyyeh[1/121],acmad  kaa  baahe 
labhak saciicik. 






































 
-yallak  kalah  tul  xiibite  num  nummah  yallat 
agleyta heeh iyye

1

: Imaam acmad  saciicik yan  gitak  
baahe,khattaab  baxa  qumaarak  baahe  yalli  kay  
taama    yakcanay.  Kaadu    abuu    daawuud      kee  
tirmiizi  saciicik  yan  gitak  baahen;qumar  baxa  
qabdalla baahe  cadiisil yallih farmoytak racmat kee  
nagaynan  yallak    kay    amol  yanay,diggah  yallih 
farmoytak  usuk  iyyeh, 









































-yallak  kalih  iimil xiibite  num  toysa  nummah 
usuk koroositeh,hinnay  yallat  agleyta heeh  iyye

2

: 
Yallih  farmoyti  racmat  kee  nagaynan  yallak  kay 
amol yanay iyyeh: 
"



















































." 
-yallih farmoyti  racmat  kee  nagaynan  yallak 
kay    amol    yanay    iyyeh:yalli    faxeeh    hebeltoyti  
faxek  maxcina ;kinnih  immay,yalli faxeeh  tohuk  
lakal  hebeltoyti  faxek  ixxica  iyye

3

, Abuu daawuud 
saciicik  yan  gital  baahe,kaadu  yamaani  baxi 
cuzeyfak baahe yalli kay taama yakcanay. 
Shirkik  tama  shirki  islaam  diinik  koreenim 
keenil mawaajibisa,kaadu giral waaraanam keenil 
mawaajibisa,kinnih immay waajibik yan tawciidik 
 

1

 -imaam acmad kaa baahe loowok:[1/47]. 

2

 -Abuu daawuud baahe loowok:.kaadu tirmiidi baahe loowok:. 

3

 -Abuu daawuud baahe loowok:.kaadu acmad baahe loowok: [5/384]. 

dudda gutqah. 
Sidocaytô  shirkih  tugactek,usuk  qellita  shirki  
kinni,tamahak    sumaq    yallih  farmoytih  maxco  
kinni,yallak  racmat  kee  nagaynan yallak  kay  amol 
yanay. 































































"




















"






















 




















































 
 Anu  yi  garil  Masiici  dajjaal  fitnak  nabaamay 
siinih kak meesita siinih warsoo? Keenik iyye. Yeey 
neh  warisey  Yallih  farmoytaw  iyyen,toh  qellita 
shirki  kinni  keenik  iyye.num  soolaah  salat 
aba,tokkel isî fanah wagta numut isi salat bilqisah 
isi  yablemkeh.

1

  Imaam  acmad  isi  musnadal 
baahe,abii  saqiidi  alkhudriyyik  yalli  kay  taama 
yakcanay. 
Kaadu  shirki  cagalah  namma  ikkeh  kuraanam 
xiqtah: 
kaxxa  shirkii  kee  qunxa  shirki: qellita  shirkih 
tugactek  usuk  inkih  ken  gaaboysah. kaxxa  shirkit  
radah,munaafiqhiin    shirkih  innah,diggah  usun 
deedalal  sinni  nafsit  qellisaanaah,yoobulah 
islaamaninno yaybulleen sinni nafsih aban meesih. 
Kaadu  qunxa  shirki  yoobulah  innah  yakkeh, 
cadiisil  kah  taninnah,  ansaariiti  Labiid  baxi 
 

1

 -maajâ  baxi kaa  baahe  loowok:.kaadu imaam  acmad  kaa  baahe  loowok: 
[3/30]. 

macmuud  cadiisiy  koh  tatrel,kaadu  Saqiid  abbah 
cadiisiy  koh  cussuumel  kah  yemeetennah,meqe 
gita kot yasgooroweemih awlayti yalla kinni. 
Konoy haytô  darsi: icsaan [maqaane]. 
Icsaan[maqaanê] rukni inkittu kinni: woh yalla 
tableh  innal  taqbudeemi,toysa  atu kaa yable  num 
akke waytek,diggah usuk koo yablehik. 
Lecey haytô darsi: salaatak shuruutu. 
Shuruut  sagaal  yakke. 
-Muslimtu    takkeemi  .-Kasle    num  takkeemi.-
Umaanek    maqaane  ittak    baxsah  yan  num 
takkeemi.-Wado  sinna  isik kaltaama.-Najaasa isik 
kaltaama.-Qawrat    isik    tastureemi.-Salat    wakti  
culaama.-Qhiblatat  tafkuneemi.-Niyattaama. 
Malcin haytô darsi: Salaatak ruknitte. 
Arkaan    taban    kee    ferey    yakke.Arkaan  usuk  
salaatat  culan  waqdi  kinni  geytimam. 
-Soolo:  duuda    num    salaatah  soolaama.-
Takbiirat  alicraam  baahaanama.-Alcamdu 
yakriyeenimi.-Rukuuq abaanama.-Rukuuquk  lakal 
soolaanama.-Malcina  xagarah  kummaataanama.-
Kummaatiyyak    moyya    fayya    haanama.-Namma 
sujuudih    fanat    daffeyaanama.-Abba  haan 
taamoomil inkih dagom  idiyyi (xikki)iyyaanama.-
Tama  ruknitteh fan  itta  kattaysaanama.-Ellecaboh 
attaciyya    abaanama.-Ellecaboh    attaciyyah  
daffeyaanama.-Tet  addal  yallih farmoytal  racmat  
kee    nagaynan  oobisaanama.-Ellecabol  namma 

salaamat abaanama. 
Bacar haytô darsi: Salaatak waajibih 
taniimi. 
Waajib  bacaar  yakke. 
-Takbiiratul  icraamak  kalih  takbiiratwa    inkih 
abaanama.-Samiqallaahu  liman  camidah    itta  
maxco  iyyaanama,imaam tekkek  hinnay dibuk yan 
num  tekkek.-Rabbanaa walakal camdu  itta  maxco 
inkih    iyyaanama.-Rukuuqul  subcaana    rabbiyal 
qaziim itta  maxco  iyyaanama.-Kummaatan  waqdi  
subcaana  rabbiyal  aqlaa  itta  maxco  iyyaanama.-
Namma  sujuudih  fanal  rabbi  aghfirlii itta  maxco 
iyyaanama.-Naharsi    attaciyya    abaanama.-Kaadu  
teetih  aban daffeyna  abaanama. 
Sagal haytô darsi: Attaciyya baxxaqqa. 
Attaciyyak  baxxaqqa : num  iyyaama: 
Attaciyyaatu  lillah,wassalaawaatu, 
wattayyibaatu,assalaamu qaleyka ayyuhannabiyyu 
waracmatullaahi  wabarakaatuh,assalaamu 
qaleynaa  waqalaa  qibaadillaahi  saaliciin,ash  hadu 
allaa ilaaha illallaah wa ashadu anna mucammadan 
qabduhuu warasuuluhu iyyaama. 
Tohuk lakal yallih farmoytal racmat kee barkat 
oobisa,tokkel  iyyah:  allaahumma  salli  qalaa 
mucammad  waqalaa  aali  mucammad,kamaa 
salleyta  qalaa  Ibraahiima,waqalaa  aali  Ibraahiima 
innaka  camiidun  majiid,wabaarik  qaala 
mucammad,  waqalaa  aali  mucammad,kamaa 

baarakta qalaa Ibraahiima,waqalaa aali Ibraahiima 
innaka camiidun majiid. 
Tohuk  lakal  ellecaboh  attaciyyah  addal 
jahannam  girah  digaalaa  kee  qhabri 
digaalaay,manoo  kee  rabi  mokkorooy  masiici 
dajaal  fitnak  koo  maggansita  iyya,tohuk  lakal 
dooqak  isih  faxa  dooqa  abay,amahak  yallih 
farmoyti abe dooqa abaanam aysuk raqta. 
tama  dooqa    attaciyyat    edde    tan,toh: 
allaahumma  aqinnii  qalaa  zikrika  washukrika  
wacusni    qibaadatika,allaahumma  innii  zalamtu 
nafsii zulman kasiiraa,walaa yaghfiru zunuuba  illaa  
anta faghfirlii maghfiratan min qindika,warcamnii  
innaka  antal  ghafuuru raciim. 
Naharsi    attaaciyyah    addah    tugactek,namma  
shahaadatih    maxcoh    lakal  sidoccaytô    rakqatah  
soolay,dohri  salat  kee  qasriiy maghrib kee  qishal, 
namma shahaadatih  lakal,yallih  farmoytal  racmat  
kee    nagaynan  oobissi    heeh  soolam    aysuk  
raqta,tohul  cadiisaat  yemeeteemih sabbatah,tohuk  
lakal sidoccaytô  rakqatah soola. 
Taban haytô darsi:Salaatak  sunnaani. 
Salat  sunnaani  is; 
-Naharak  salaatat culan waqdi  aban dooqa. 
-Soolan waqdi  rukuuquk nahar  kee  kaak  lakal 
migdi gabah gennaqta  guri gabah bagul  haanama 
gaba aliilik  bagul  haak. 
-Namma    gabah    feeraari  ittâ    fanah  abbaxuk  

ruubak    fayya    haanama,namma  sunkuh  missa  
akkee    kee    hinnay,namma    aytih    missal    fayya 
haanama,naharak    icraam  takbiirat  aban  waqdii  
kee    rukuuq    kee    rukuuquk  amo  fayya    haan  
waqdiiy,naharsi  attaciyyak  sidoccaytô    rakqatah  
soolan waqdi  inkih gaba  fayya  haanama. 
-Tasbiic    rukuuq    kee    sujuudul    inki    addak  
ossaanam  sunna  kinni. 
-Rukuuquk    sooleek    lakal    rabbanaa  walakal 
camdu    itta    maxcot    ossaanama,kaadu  namma  
sujuudih  fanal  aban  dooqal  inki  addak  ossaanam 
sunna  kinni 
-Rukuuqul  moyya  xiiron missal  haanama. 
-Sujuudul  namma  tobdo  namma  gambik fakka  
haanam  kee    bagu    namma    reeqarek(xeeqarek) 
fakka    haanama,kaadu    namma    reeqare    namma  
sarbak  fakaanama  sujuudul. 
-Namma  gaba  baaxok  fayya  haanama  sujuud  
aban  waqdi. 
-Salat  aba  num  naharsi attaciyyaa  kee  namma  
sujuudih  fanal  aba  daffeynal  guri iba  fidisak  kaal  
daffeyaah,migdi  ibih  xibqi soolisaama. 
-Affara  rakqat  akkee  kee  sidiica  rakqat  yakke 
salaatal  ellecaboh  attaciyyah  daffeyan  waqdi 
xoggah  daffeyaanama,is  tawarruk  daffeyna 
deqsitta,toh guri iba migdi ibak guba haanaah migdi 
ibih xibqi soolisaanama. 
-Naharsi    attaciyyaa    kee    nammay    haytoh  
attaciyyah  daffeya  waqdi  attaciyyak umurruqqu  









[image: ] 
15 
iyyam  fanah  cangoyseena  deqsitta  feerat  ascossi  
abak  tet  yasgayyay dooqa  aba  waqdi. 
-Racmat  kee  barkat  nabii  mucammad  kee  kaal  
yeemene    maral    oobisaanama,kaadu    nabii  
ibraahim  kee    kaal    yeemene    maral    naharsi 
attaciyyal  racmat  kee  barkat oobisaanama. 
-Ellecaboh  attaciyyah  addal  dooqa  abaanama. 
-Subci    salat    kee    gumqattaay,namma    qiidih  
salaataay  robti  efeqyah  aban salat  kee  maghrib  
kee    qisha  salaatak    naharsi    namma    rakqatal  
kiraate  fayya  haanama. 
-Dohri  salat  kee  qasriiy  maghribik sidoccaytô  
rakqat    kee    qisha  salaatak    ellecabo  namma  
rakqatal    tama    rakqatittel    inkih  xongolo  
aysabbeekal  qellut yakriyeenimi. 
-Qhuraanak  suurat    al  faaticak    maggo    suura  
yakriyeenimi,kaadu    salat    sunnaanik    raqteemiy  
temeeteh    tani    dacrissaamalluk,tama    edde  
yabnem    koh    raqtuh  ,wohuk    salat    aba    numih  
maxco  maggoh “ woh  rabbanaa  walakal  camdu 
iyyaanama”  rukuuquk  amo    fayya      haan  
waqdi,nummah    imaamaay,maamuntaay    dibuk  
yan   num   inkih   tet iyyaanam  toh  sunna  kinni 
,kaadu  wohut  edde  tan   namma  gaba  namma  
gulubul haanam, gabâ  feeraarih fan  sittak  fakak. 
Taban kee enek haytô darsi: Salat  
bayissaama. 
Salat bayissam is bacaar takke. 

-Kassitak  aaxaguk  loowitik    aban  yab  salat 
baysah,hawweene    num    kee    iggima  le  numuh  
tugactek  tohuh  salat  keenik  mabaya. 
-Asal  salat baysah. 
-Makmo salat bayissah. 
-Maqub salat baysah. 
-Salaatat  anuk  qawrat  yumbulleek salat bayah. 
-Qhiblat le  kabuk maggom  makkiimeenik salat 
bayah. 
-Itta  kataata    angoyyi  salat    addat    maggom  
abaanam  salat  bayissah. 
-Wado baytek salat  bayah. 
Taban kee nammey haytô darsi: wadok  
shartitte. 
Wadok  shartitte  is  taban  takke. 
]1]-Islamtu yakkeenimi.-kasle  num  yakkeemi.-
Tu  ittak  baxsa  num    yakkeemi.-Niya 
baahaanama,kaadu  niya  udurrusaanam  waajib  
kinni,wadok  gaba  kalla haanam fanah  niya  argiqe  
waanama.-Kaadu  wado  kaal    waajibissam  kaak  
taggiriqqeemi.-Wadok naharat leet taahir  abee  kee  
xeetit   taahir   abe    yakkeenimi.-Edde   waddoowa  
lee  taahirik  taniih  calaalik  tan  lee  takkeemi.-Lee  
xagar  gufe  kaltam  xagaral  aallewaanama.-Wadô 
sinna umman tabbixeh tan num yekkek salat wakti 
culekal    waddoysitewaama.-Wado    tama    elle   
taninnal  itta  kataysaanama. 

Taban kee  sidoc haytô darsi: Wadok  
farditte. 
Wadok  farditte  is  lecey  takke: 
-Fooca  kaqlisaanamat edde  tan  af  rukaanam 
kee  sanat  lee  ruubaanam.-Namma  gaba  cusulû  
fanah    kaqlisaanama.-Kaadu    amo    inkih  
duugaanama ,namma  ayti  edde  anuk.-Namma  iba  
xukqunô    fanah    kaqlisaanama.-Wado    itta  
kataysaanama.-Wado  itta  kataysaanama  ama  elle  
amma   itte   gurral.  Fooci   kaqalsoo   kee    namma 
gabaay,namma iba  inkih  sidiica  adda  kaqlisaanam  
kacanu le,kaadu  wonnah  af  rukaanam  kee  sanat  
lee    ruubaanama,wadok    fardi    inki    adda  
kaqlisaanama,amoh    tugactek      duugo    gacaa  
gacsaanam kacanu  mali,saciicik tan cadiiswa   elle  
tescessennal. 
Taban kee ferey haytô darsi: Wado  
bayissaama. 
Wado  bayissam is lecey  takke: 
-Namma    gitak    tewqeemi.(salaf    kee    fooci  
qawrat kinnuk).-Qaxumah  taniimiy najaasak  taniy  
xagarak    tawqe    wado    bayissah.-Kas    kok  
gexaama:xiinit    gexek    hinnay    wohuk    kalah  
taniimit gexek.-Qawrat  gabah  xagaanama :fanat  tu  
aalle  kalah  fooci  qawrat  tekkek  hinnay  salafti 
qawrat    tekkek    xagaanama.-Kaadu  gaali  cado  
yakmeenimi.-Islaam  diinik  korraaqaanama  :yalli  
wohuk  nee  kee  muslimiin  inkih catay. 

Faxxiimah yan garci  kalootu: rabe num  kaqlise 
numuh  tu  gactek,tokkel  woo  kaqalso  wado  kaak 
mabayissa(saciicik yan cadiisil) tama maxco maggo 
qulamah maxco kinni, tamahal daliil anee waamih 
sabbatah,kinnih  immay  rabe  num  kaqlisa  numih 
gaba  rabe  numih  qawrat  fanat  tu  maleh  xagtek 
waddoowam kaal waajib kinni. 
kaadu    wonnah  say    num    annaak    xagaanam  
wado    mabayissa,niyak    xagay    hinnay    niyak  
xagewaay,qulamak saciicik tan  maxcol,too  waqdi  
labnak  tu  kaak  awqe  waytek, toh  kah  kinnim  
yallih  farmoyti  racmat  kee nagaynan yallak  kay  
amol  yanay,isi  agabuk  garab  fugutak  suge,tohuk  
lakal  waddoowe  kalah  salat  abak  suge. 
Yallih maxco  suurat annisaa  kee suurat  al maa 
idal kah temeetennah: 
﴿...























... ﴾ 
 Hinnay  agabul  fidoh  orobteenik.  [Suurat 
annisaa: 43]. [Suurat al-maa-ida: 6 ]. Edde  faxem  
say    numul    orbaanama:qulamak  saciicik  tan  
maxcol,woh    qabbaas    baxi    qabdallâ    maxco  
kinni,yalli  ken    taama    yakcanay,kaadu    naharsi  
maraay  ellecabo  marak  butta  bahte  meqe  gital. 
tawfiiqh yallih gabat yan 

Taban kee konoy haytô  darsi: kulli  
muslimti faxxiimah  yan  caalat  maqaane  
yaalleemi: 
Kulli  muslimti  yaallem  faxxiimah  yan 
caalata,woo  caalat  usuk  nummaa  kee 
amaanataay,tuk  xaggursumaanam  kee  caya  ( 
wacarriyi),yaalleenim kinni. kaadu agiirannuu kee 
mattacooy  xagana  duudusaanama,kaadu  yalli 
carammossu  heemik  inkih  saytunnoowaah  meqe 
cuggaytiinuu  kee  caagid  le  numuy  ceyte  sinni 
duddal  kaa  cataama,wohuk  kalah  yan  caalatay 
yallih  kitab  kee  yallih  farmoytih  sunna  elle 
tescessee innal abaanam kak faxximtam kinni. 
Taban kee lecey haytô darsi: Islaam  
adabih  adbimaanama: 
Woh    salaamaqle    abaanam    kee    farcat    luk  
garaanama,kaadu migdi  gabah yakmeeniih teetih 
yaaqubeenimi,tu    xagaanam    qimbisan    waqdi  
bismillah  iyyaanam,kee    gaba  kalan    waqdi  
alcamdulillaah    iyyaanama,kaadu    sano  [  islice] 
lakal alcamdu  lillaah  iyyaanam  kee  santé  num  
alcamdullaah    iyyek,yalli    koh    racmatay    kaah 
iyyaanama,kaadu  biyaakita  num   gufaanam  kee  
rabek    salat  kaal    abaanam    kee      kay    jinaada  
kataataanaah  kaa  yaaguqeenimi,kaadu  shariiqah  
adabi,masgid culan  waqdii  kee  qari  culan waqdiiy  
ken    nammayak    yawqen    waqdi,  kaadu    safarah  
yanin    waqdii    kee    namma    xaleyna  luk    yanin  

waqdii  kee  ramadah  kol  xayi  maraay  cuggaanê  
luk  tan  waqdi. kaxxa  maraay,qunxa   maraa kee  
baxi  kah  yooboke  numuh  tahniyat  abaanam  kee  
digbe    numuh    barkat    dooqa    kaah  
abaanama,kaadu  rabi  musiiba kaat  takkek  taqziya  
kaah  abaanama, wohuk  kalah  raqte  islaam  adabik  
sara  sartan  waqdiiy   sara  yayyaaqen  waqdii  kee  
kebella    siiban    waqdiiy    tet    ibat    hayta    waqdi  
tamah  inkih  faxxiimah  yan  adabi  kinni. 
Taban kee malcin haytô darsi: Shirkii  
kee  umaaneena  celli  
haytaamak(meesitaanama) 
cibbarsimaanama: 
wohut edde tan malcinaamay koo finqissay girat 
koo  qidda,  woh:  yallat  agleyta  haanam  kee 
baabaay,cakki akke waytek yalli qidaanam caraamu 
kak  abe  nafsi  qidaanama,  kaadu  ribâ  maalu 
yakmeenim kee qayxiixâ maalu yakmeenimi,kaadu 
koros qeebit muslimiin marra hayta waqdi kudak 
derre  cabaanama.kaadu  moominiinih  yan  agabuy 
garcit yani dalwa abeeni axcuk ken xaafaanama. 
Kaadu  wohut  edde  tan,namma  xaleynah  amqe 
waanam  kee  ramad  le  mara  yargiqeenim,kaadu 
aaxige  waanamah  sumaq  yakkeenimi,kaadu 
diraabah  aban  xiibaa  kee  cuggaane  ada 
abaanamaay  qabal  kee  maaluuy  yaabal  sinam 
yadlumeenimi,kaadu koo taskirisem yaaqubeenim 
kee  kammaar  digraanama(  woh  meysar  deqsita 

digiri),kaadu camii kee sinam ittal haanama,wohuk 
kalah  yalli  sinam  kak  waaseemi;  hinnay  kay 
farmoyti sinam kak waasem kinni. 
Taban kee bacar haytô darsi: rabe  num  
rubsuusaanam  kee  salat  kaal  abaanaah  
kaa  yaaguqeenimi: 
Tamahak baxxaqqa tah teeti: 
Enek  hayto:  rooci  kak    yawqem    faxah    yan  
numuh  abaanam  faxximtaama;laa ilaaha illallaah 
itta  maxco    afat  kaah  haanama,yallih  farmoyti 
racmat  kee  nagaynan yallak kay  amol  yanay,kay 
maxcol. 
"





























." 
-siinik raba marah laa ilaaha  illallaah itta  maxco  
afat  keenih hayisa  iyye

1

: Muslim isi saciicih addal 
baahe. Tama cadiisih addal rabe marat faxem rabi 
edde  xayyoowe  numuy  rooci  le  kinni,  woh 
rabuwaamih asta elle tumbullee num kinni. 
Nammey  hayto:  rabem    ismitti  kaak  haan  
waqdi,namma    inti    kaak  alfaanaah,  deben 
kaak    yaxeenimi,tama    yallih  farmoytih  
sunnal  elle  temeetennal. 
Sidoc hayto: muslimtuh  anuk  rabe  num  
kaqlisaanam  waajibik    tan,koros    qeebit  
 

1

 -muslim kaa baahe loowok:[917-916]. 

shahiidih    rabe    num    yekkek    hinna  
immay,toysa    diggah    kaa    makaqlisaanaay 
salat  kaal  maaban,kinnih  immay  usuk  edde   
rabe   kay  sarat edde  kaa  yaaguqen,toh  kah  
kinnim  yallih farmoyti racmat  kee  nagaynan  
yallak    kay    amol    yanay,ucud  qeebit    rabe  
mara    makaqlisinnaay    salat    keenil  
maabinna. 
Ferey  hayto:  rabe    seehadaytu    elle  
kaqlisan  gurra: 
Naharak  qawrat  kaak yasturen,tohuk  lakal  
dagom  fayya  kaa    haak    bagut    caalih    kaak  
xukkutan,bagut  tanim  kaak  tawqemkeh,tohuk  
lakal  kaa  kaqlisa seehadayti  gabat  saro  culsee  
kee  wohuk  kalah  tanim  culse  yakkeemi; teetit  
kay    xagarak    tewqem    edde    kalamkeh 
najaasak,tohuk    lakal    salaatah    aban    wadoh  
innah  tan  wadoh  kaa  waddoysaanama,  tohuk 
lakal  amoo  kee  deben  lee  kee  kusrat  kaak  
kaqlisaanama,  hinnay    wonnah    taniimit    kaa  
kaqlise  yakkeenimi,tohuk    lakal    tamannal  
nammey haytoh  addaa  kee  sidoccaytoh  adda  
kaa  kaqlisaanama,kulli  adda  bagul  gaba  kaak  
beyaanama,tokkel    baguk    tu    kaak    tewqek  

dibuk  wokke   kaqlisan,tu  kak  tewqe  arac  tuut  
akkee  kee  wonnah  taniimit  alfe  yakken,tokkel  
woo  tuut  tawqem  ayseede  week   niqin  kalla  
edde   hoonay ,hinnay  daktar  duyyey   qusbat  
yayseedoonay  xagarat  kaftam  tekkek,wohuk  
kalah tanim  tekkek. 
kaadu  woo  waqdi  wado  kaah  qagsoonay,tama  
sidiica    kaqalsot  saytunnoowe    week      koona  
addaay,hinnay    malcina    addâ    fanah    osse  
yakkoonay,tohuk    lakal    xagar    sarot    kaak  
kafsoonay,tohuk    lakal    suruy    meqem    xagarak  
xambaqimta  aroocaa  kee  sujuud  aroocat   kaak 
haanama, kaadu  suruy  meqem xagaral inkih  kaak  
haanam    taysem  kinni,  kaadu    kay    kafan    qirtot  
qiirisaanama; kaadu  footima (iroh  arrobtih  bagul  
yan    xogor    kinnuk)  xogor    kee    lifiiqa    kaak  
texxeerek  kaak  kaloonay,hinnay  woh   kaleweenik  
gibdaabinah    lem    mali;  kaadu    xogor    kaak    file  
waanaah    sambo    xogor    kaak    moole    waanaah, 
solot  kaah  abe  waanama; tamah  abaanamal  dalil  
aneewaamih  taagah,(sabbatah)  rabtem  say    num 
tekkek      amo    xogor    sidiica    ikkel    baxissi  
haanaah,derre  le  kabuk  teetik  oobak  caban. 
Konoy hayto: rabe  seehadaytu  
kafnisaanama: 
Muxxoh  aysuk  raqtam  lab  num  qado  sidiica 
saroy  kamis  kee  qumaamat  aalle  waytat 

kafnisaanama,yallih  farmoytak  kah  aben  innah, 
edde suge sartanak foyyah kaa caban, kaadu kamis 
kee tikya saroo kee kaa edde xambaqan kaxxa sarot 
kaa kafnisaanam kaltam mali. 
Kaadu say num koona sarot kafnisan, kurtaa kee 
amo musaanaay tikya sarooy namma kaxxa saroy 
tet edde xambaqaana kinni, kaadu qunxa awka inki 
saro  akkee  kee  sidiica  sarot  kaa  kafnise  yakken, 
qunxa say awkà kurtaa kee namma saroy tet edde 
xambaqaanat kafnisan. 
Tamahak waajib inkih inki saroy rabe sahdaytih 
xagar inkih tasture  kinni,kinnih immay rabe  num 
cajji  icraamat  anuk  rabek,  tokkel  diggah  lee  kee 
kusrat kaa kaqlisan,kaadu kay tikya saroo kee kay 
sunkuh  sarot  edde  kaa  kafnisan,hinnay  wohuk 
kalah  taniimit  kaa  kafnisaanama,too  waqdi  amoo 
kee  fooca  kaak  malfaanaay,suruy  meqem  kaal 
mahaan  (cajjil  rabe  num  kinnuk),toh  kah  kinnim 
usuk  qhiyaamah  ayro  labbeyka  allaahumma 
labbeyka  axcuk  ugta,yallih  farmoytih  cadiisil  kah 
temeetennah racmat kee nagaynan yallak kay amol 
yanay,cajji icraamat anuk rabtem say num tekkek 
icraamat anneewa marih innal tet kafnisan inkih tet 
xagar  asturak,kinnih  immay  suruy  meqem  teetil 
mahaan,  kaadu  foocat  kafta  sarot  fooca  teetik 
mayasturaanaay  namma  gabat  culsan  oloh  innah 
tanim gabat teetik maculsan,kinnih immay foocaa 
kee  gaba  teetik  tet  edde  kafnisan  kafanat  edde 
teetik  qellisoonay,say  numut  aban  kafnisiyyal 

baxxaqqal koh kah taturtennah. 
Lecey hayto: sinaamak  kaa  kaqlissaah 
salat kaal  abaanam kee  kaa  yaaguqeenim 
cakkisittam: 
wohuh    usuk    farriime  numu:  tohuk    lakal  
abba,tohuk  lakal  kaxxa  abba,tohuk lakal  ramadah  
kaal xayi  mara, tokkel  usuk  lab  num  yekkek  kay  
ramadak kaal  xayi mara  cakkisittam. 
Kaadu say num kaqlisa marak aysuk raqtam: is 
farrimte  say  numu,tohuk  lakal  ina,  tohuk  lakal 
aboyya,  tohuk  lakal  tet  say  marak  xaynah  xayuk 
teetil  raaqinnaanih  say  mara,  kaadu  barraa  kee 
baqalak  mariiy  mara  keenik  kaqlisah,  toh  kah 
kinnim  Abuubakar  assiddiiqh  yalli  kay  taama 
yakcanay; kay barra  kaa kaqlisse,kaadu Qalii yalli 
kay taama yakcanay isi barra faatuma kaqliseh yalli 
tet taama yakcanay. 
Malcin hayto: rabe  seehadaytul salat elle 
aban gurra [weelo]: 
Affara  takbiirat  aba,naharsi  takbiiratih  lakal 
alcamdu yakriye,alcamdulluk ux suura akki hinnay 
inki  aayat  akkee  kee  hinnay  namma  aayat  akriye 
yekkek  meqeh,tohul  saciicik  yan  cadiis 
yemeeteemih  sabbatah,qabbaas  baxa  qabdallak 
elle  baahen  innal,yalli  ken  taama  yakcanay,tohuk 
lakal  nammey  haytô  takbiiratih  lakal,yallih 
farmoytal  racmat  kee  nagaynan  oobisa,attaciyyah 

addal  elle  oobissa  gurral,tohuk  lakal  sidoccaytô 
takbiirat aba: ( ta dooqa iyyaah aba ). Yi rabbow nek 
nuwwi maraa kee rabe araay nek garil yan maraay 
nek allal yan maraay nek qunxa maraay nek kaxxa 
maraay nek lab maraay nek say marah inkih dambi 
cab iyya, yi rabbow nek atu tuynuwwee mara,toysa 
islaamaninnol  uynuwwiy,kaadu  nek  qidde 
mara,toysa iimaaninnol qid,yi rabbow dambi kaah 
cabaay  kaah  racmat,kaadu  kaa  qaafiyattoysaay 
qafu kaah ab,kaadu ooba arac kaak eymeqaay cula 
arac  farakka  kaah  hayis,kaadu  lee  kee  naafaay 
barafat  kaa  kaqlisaay  qado  saro  najaasak  kah 
saytunnoysan  innah  dambittek  kaa  saytunnos 
iyya,kaadu akeerâ buxa addunyâ buxak tayse buxa 
kaah abaay,akeerah ahali addunyah ahlik yayse ahli 
kaah ab.kaadu jannat kaa culusaay qhabri digaalaa 
kee girâ  digaalak kaa  cat,kaadu qhabri  adda kaah 
fakaay kay adda  kaah nooris  iyya;  yi  rabbow  kay 
galto  caraamu  nel  maabinaay,kay  lakal  nee  ma 
makkoysin. Tohuk lakal ferey haytoh adda takbiirat 
aba,tama  takbiiratih  lakal  inki  adda  migdal 
salaamat gacsa. 
Kulli  takbiirat  aba  waqdi  namma  gaba  fayya 
haam  kacanu  le,rabtem    say    num  tekkek    teetih  
aban    dooqal,yi  rabbow    dambi    teetih    cab  
iyyaanama    tama    dooqak      ellecabô  fanah,kaadu  
rabe  mari  nammay  yekkek,keenih  aban  dooqal,yi  
rabbow    ken    nammayah    dambi    cab  
iyyaanama;tama    dooqak    ellecabô    fanah,kaadu  

rabe    mari    tamahak    yemeggeek,keenih    aban  
dooqal,yi    rabbow    dambi    keenih    cab  
iyyaanama;tama  dooqak    ellecabô    fanah,rabtem  
qunxa  saldi  tekkek dambi  cabtî  dooqah   aftok, yi 
rabbow  kay  namma  xaleynah,  yuysukumuteeniih 
dansiteenim  keenih  ab  oggolsime  shafiq  keenih 
ab,yi  rabbow  ken  nammayih  miidaan 
iyqilsiyaay,ken  nammayih  galto  keenih 
eyneb,kaadu  moominiinik  meqe  mara  ken 
kataysaay nabii Ibraahim kafaalatat yan mara ken 
ab,yallak racmat kee nagaynan kay samadal yanay, 
kaadu yi rabbow ku racmatah jaciim deqsitta girah 
digaalak kaa cat iyyaanama. 
Tama  salat  aban waqdi  sunnah  tanim: imaam  
rabe  lab  numuk  moyya  missal soolaah,rabte  say  
numuk  gudel  soolaama,kaadu  rabe  maray salat 
elle  aboonuh    baaheeni    gaaboowek,lab    numih  
jinaada  imaam le  kabuk  raqta;say  numih  jinaada  
kiblat  le    kabuk    raqta,  kaadu    qunxa    urrih  
jinaadoodi    keenilluk    tenek,qunxa    lab    awkih  
jinaada  imaam  le  kabu  yaysukumen  say  numih  
jinaadak,tohuk    lakal    say  numih    jinaada  
haan,tohuk    lakal    say  qunxa    awkáh    jinaada  
haan,tokkel    qunxa    lab  awkih    moyya,  numtin  
moyyah    missal    haan,kaadu    say    numuk    gude   
numtin  moyyah    missal    haanaah,tonnah    qunxa  
awkáh    moyya    say    numih    moyyah    missal 
haan,teetik  gude  numtin  moyyah  missal raqta, too  
waqdi    salat    aba    mari    inkih    imaam    derrel  

soolan,inki  numuy  elle  soola  arac  geewee  tekkek  
hinna    immay    tokkel    usuk    imaamak    derre    le  
kabuk  migdak soola. 
Bacar hayto: rabe  num  elle yaaguqen 
gurra[weelo]: 
Naharak  faxximtam    qhabri    adda  
bahsiisaanama,xexxaarah    numuk    gudê  
fanah,kaadu  lacdi  kiblat  le  kabut  raaqaama,rabe  
num lacdi  addal  migdi   tattabah   kaa  haanama, 
kaadu  kafan  edde  yoxeen  axoowa  fakaanaah  elle  
tet    caban    qhabrik    tet    ayyaaqe  kalah;  rabe  
seehadaytuk  foocak  kafan  kale  woonay ,lab  num  
tekkek    hinnay    say    num    tekkek    inkittu,  tohuk  
lakal  lacdik  afat  kalla  soolisoonay ,too  kalla  meqe  
innah  kalla tet  aba  tet  arqusak ,tokkel  kalla  geyto  
kaah   xabbacoowe   waytek  ,wohuk    kalah  tanim  
hoonay,lucwa    akkee      kee    xeet    akkiiy,hinnay  
cooxuy  burta  kaak  cata  hoonay ,tohuk  lakal  burta  
kaal  caxan,kaadu  lacdil  kaa  haa  num  ta  maxco  
iyyam  kacanu  le ( bismillaah) yallih migaaqal koo  
haah,yallih   farmoytih  gital koo  haa  iyyay,qhabri 
baaxok    shibri  gide  “20cm”  fayya    hoonay,kaadu  
qhabrik    bagul    arraaqi    hoonay,woh    kaah  
xabbacowtek;   kaadu  lee  qhabri  bagul  caxoonay. 
Kaadu  qhabri  fanah  kaa  rubsuusa  mari  qhabri 
amol soolak dooqa kaah abaanam faxximta,toh kah 
kinnim yallih farmoyti racmat kee nagaynan yallak 
kay amol yanay; rabe seehadaytih maagaqak gaba 

kala waqdi,kay amol soolak suge. 

-Sinni  toobokoytah,yalla  dambi  cabtii  kee 
wokkel  malayka  kaat  abta  esseril  diggi  kaa  haam 
kaah essera,diggah taway usuk esserimahak iyye. 
Sagal hayto : rabeh  yan  seehadaytul salat  
abam  kak  xiqtah  tan  num  kaa  buuleenik 
lakal  salat  kaal  abam  faxximta  salat  kaal  
abe  kal  sugek. 
Tamah  yallih  farmoyti  racmat  kee  nagaynan 
yallak  kay  amol  yanay  abem  kinni,tama  salat  alsi 
adda akkee kee alsak daggoowe yakke waktih addat 
abbiima,tokkel  wakti  tamahak  yemeggeek  salat 
Qhabri amol abaanam mafaxximta,toh kah kinnim 
yallih  farmoytak  tama  xaagu  mabaahinnon,rabe 
seehadaytu  boodot  buuleeniik  lakal  salat  kaal 
abem. 
Taban hayto: rabi  edde  yekke  mari 
sinaamah  maaqo  haam  maxiqta: 
Kaxxa  sacaabiiti  bajali  qabdalla  jariirih  baxih 
maxcol -yalli kay taama yakcanay- 














































































 
-Rabe num yogooqeenik lakal rabeh yan numih 
marih  xaqul  gaaboowaanam  kee  usun  sinaamah 
maaqo  haanam,rabe  numih  caalatat  yaabak 
boogisaanamat  (weeqaanamat)  loowak  sugne 

iyye

1

.  Tama    cadiis    meqe    gitak    imaam  acmad 
baahe. Rabi edde yekke marah maaqo haanam kee 
hinnay  qibinah  haanamah  tu  gactek  woh  tu 
mali,kaadu  kaal  xayi  maraa  kee  kay  cuggaaneh 
maaqo haanam faxximta,toh yallih farmoyti racmat 
kee  nagaynan  yallak  kay  amol  yanay:  abii  taalib 
baxi jaqfar rabeemih xaagi shaamak kaah yemeete 
waqdi,yallih farmoyti isi mara amriseh jaqfar buxah 
marah maaqo hayisa iyyaanamah. 




























 
-Diggah  ken  agxissah  tanim keenih  temeetek  
iyye

2

; 
Yallih  farmoyti    rabe    numih    mari    sinni  
cuggaanee    kee    hinnay    aka    marah    hadiyyatah  
keenih    baahen    maaqoh  makmoh    keenih  
seecaanam  dambi  keenil  mali iyye,kaadu  tamah 
yimixxige    wakti    mali    sharqil  ninnih    elle  
naaxigennal. 
Taban kee enek hayto :barra  rabe  numuh 
sidiica  ayrok  maggom rookittam teetih  
maxiqta,isi baqla  akke  waytek: 
Toysa  is  kaah  affara  alsaa  kee  tabna  ayro  
 

1

  -Maajâ  baxi  kaa  baahe  loowok:.kaadu  imaam  acmad  kaa  baahe 
loowok:[2/204]. 

2

 -Muslim al-janaa-iz deqsita kitaabal kaa baahe loowok:[2/441].annasaa-I 
kaadu  al-janaa-iz  deqsita  kitaabal  kaa  baahe  loowok:.abuu  daawuud  al-
janaa-iz deqsita kitaabal kaa baahe loowok:.maajâ baxi kaadu al-janaa-iz 
deqsita kitaabal kaa baahe loowok:.acmad kaa baahe loowok:. 

rookittam teetil waajib   kinni,baqalak   bagut   luk  
raqte  barra tekke  tet  akke  waytek,tokkel  is  xalla 
ittam fanah  rookat  sugta,saciicik tan sunnal  yallih 
farmoytak  elle  dabaqtennal  yallak  racmat  kee 
nagaynan kaal yanay. 
Lab numuh tu gactek inki numuh rookitam kaah 
maxiqta kaal xayi mara tekkek hinnay keenik kalah 
yan mara tekkek. 
Taban  kee  nammey  hayto:  lab    mari 
qhubuur  diyaaram  faxximtah  ,akkinnaanih 
wakti  rabe  marah dooqa  abaanaah  racmat  
keenil    oobisaanaah    raba   kassitaanam kee  
kaak  (raba  kinnuk)    lakal  tanim  
kassitaanamkeh: 
Yallih  farmoyti  racmat  kee  nagaynan yallak kay  
amol  yanay  iyyeh: 








































 
-Qhubuur  diyaara;  toysa    diggah    akeera  sin  
kassiisak

1

: Muslim isi saciicih addal baahe. Kaadu 
yallih  farmoyti  racmat  kee  nagaynan  yallak  kay 
amol  yanay  kataysis  barisak  suge  qhubuur 
diyaaran waqdi kah iyyan inna: 










































































































































































 

1

 -Maajâ baxi kaa baahe loowok:.kaadu albaani saciici kaak iyye. 

32 
-Moominiin  kee  muslimiinik  assalaamu 
qaleykum  ta  buxaaxih  maraw,kaadu  diggah  nanu 
sin kataatenno inshaa-allah,ninnii kee siinih inkih 
yalla  qafu  esserna,nek  tookomem  kee  nek 
udurrutteemih  inkih  yalli  racmatay

1

.  Say    marah  
tugactek  usun qhubuur  diyaaraanam  malon.yallih  
farmoyti  racmat  kee  nagaynan yallak  kay  amol 
yanay,say  marak qhubuur  diyaarta  sayyol laqnat  
yan  iyye; toh  kah  kinnim,usun  aban  diyaarat  fitna  
tamaatem kee  sabri dagnak  keenih  meesiteemih  
sabbata,kaadu    wonnah  qhabrî    fanah    jinaada  
kataataanam    keenih    maxiqta,toh    kah    kinnim 
yallih  farmoyti    tohuk    ken    waaseh.  Rabe  
seehadaytul  masgiidil  salat  abaanam  kee    hinnay  
booxal  salat abaanam  lab  maraa  kee  say  marak  
inkih faxximtah tanim  kinni. 
Tah    gaaboysam  yoh    kak    xabbacowteemik  
ellecabo  kinni. Yallak racmat kee nagaynan ni nabii 
mucammad amol yanay,kaadu kaal yeemene maraa 
kee kay kataysiisil yanay. 
***
 

1

 -Muslim kaa baahe loowok:. 

